प्रियंका आज अपने मुकाम से काफ़ी खुश हैं. प्रियंका चोपड़ा की ‘क्रिश’ के बाद आने वाली अगली फिल्म धर्मेश दर्शन की ‘आप की ख़ातिर’ है. 

इस फ़िल्म में इनके साथ अक्षय खन्ना भी है. प्रियंका चोपड़ा से मुंबई में बात की वेदिका त्रिपाठी ने 

आने वाली फ़िल्म ‘आपकी खातिर’ के बारे में बताइए?

ये एक बहुत ही लाइट फिल्म है. रोमांटिक कॉमेडी है. इसमें कोई हेवीनेस नहीं है. इसमें बहुत हंसी- मज़ाक है. परिवार के साथ देखने लायक फिल्म है लोग इसे देखकर एन्जॉय भी करेंगे.  

आपने धर्मेश दर्शन और सुनील दर्शन दोनों के साथ काम किया हुआ है कैसा अनुभव रहा दोनों के साथ काम करने का?

दोनों भाई ज़रूर हैं लेकिन बहुत अलग हैं. व्यवहार, एप्रोच, समझाने का तरीका दोनों का एकदम अलग है. दोनों के काम करने का तरीका एकदम अलग है.

सिर्फ तीन साल के छोटे से समय में आपने अपने लिए एक जगह बना ली है. क्या इसके लिए आपने कोई स्ट्रैटिजी प्लान की थी?

मैंने कभी किसी चीज़ के लिए कोई स्ट्रैटिजी प्लान नहीं की. मैंने हमेशा इस बात का ध्यान रखा कि फिल्म ऐसी करूं जिसे देखने में लोगों को मज़ा आए. अपनी फ़िल्में मैंने इसी बात पर चुनीं कि जो फ़िल्में मुझे देखने में अच्छी लगेगीं वही फिल्में मैं करूंगी. और मेरी ज़्यादातर फिल्में ऐसी ही हैं.

हिन्दी सिनेमा में आपकी आइडियल अभिनेत्री कौन है?

माधुरी दीक्षित. मेरे ख़याल से उनमें हर गुण है. वो एक ऐसी अभिनेत्री हैं सब कुछ कर सकती हैं. वो एक्शन कर सकतीं है, डांस कर सकती है, लोगों को रूला भी सकती है और हंसा भी सकती है. इसके अलावा वो बहुत ही खूबसूरत हैं. 

हीरो’ से ‘क्रिश’ और अब आपकी ख़ातिर, कैसा सफ़र रहा?

मेरे लिए यह सफ़र बहुत अच्छा रहा है. लोगों ने मेरी काफी फ़िल्में पसंद की है. छोटा सा सफर लगता है लेकिन मुझे बहुत लंबा लगता है. 



मैंने रोज़ काम किया है, छुट्टियां नहीं ली. मुझे बहुत शौक है काम करने का तो मेरे लिए बहुत ही अच्छा सफ़र रहा है. 

आप कई तरह किरदार करतीं है इसके लिए तैयारी किस तरह से करती है. कोई किसी किताब की मदद लेती हैं या फिर...

मुझे लगता है कोई भी किरदार किताबें पढ़ने या फिर किसी और चीज़ से नहीं निभाया जा सकता है. अपनी ज़िंदगी से कुछ न कुछ निकालकर लोगों को देखने के बाद उनकी ज़िंदगी से कुछ निकालकर हर किरदार बनता है और मुझे लगता है इसी तरह ये किरदार बनते हैं.

क्या अब प्रियंका ऑफ बीट सिनेमा करना चाहती हैं ?

मुझे नहीं... \n\nउपरोक्त लेख के लिए मुझे एक अच्छा शीर्षक दें।
माधुरी मेरी आदर्श अभिनेत्रीः प्रियंका